જેમ-જેમ લોકસભાની ચૂંટણી નજીક આવી રહી છે, તેમ તેમ રામ મંદિરને લઈને યુદ્ધ છેડાઈ રહ્યું હોય તેવું લાગી રહ્યું છે. ગુરૂવારનાં રોજ શિવસેનાના પ્રમુખ ઉદ્ધવ ઠાકરેએ અયોધ્યામાં રામ મંદિર બનાવવામાં થઈ રહેલા વિલંબ પર વડાપ્રધાન નરેન્દ્ર મોદીની સરકારને નિશાન બનાવીને પ્રહારો કર્યા હતા. દશેરાની રેલીને સંબોધતા ઠાકરેએ વડાપ્રધાન મોદીને સવાલ કર્યા કે, ‘તમે એવા એવા દેશોમાં જઈ આવ્યા જેને અમે વિશ્વનાં નકશામાં પણ નથી જોયા પરંતુ તમે અત્યાર સુધીમાં એક પણ વાર અયોધ્યા કેમ નથી ગયા?’